kardosdrur/scandi-wiki huggingface dataset:
Mesterholdenes Europa Cup i håndbold 1961-62 (kvinder)

Mesterholdenes Europa Cup i håndbold 1961-62 for kvinder var den anden udgave af Mesterholdenes Europa Cup i håndbold for kvinder. Turneringen havde deltagelse af syv klubhold, der var blevet nationale mestre sæsonen forinden, samt de forsvarende mestre fra Ştiinţa Bucureşti. Turneringen blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af TJ Spartak Praha Sokolovo fra Tjekkoslovakiet, som i finalen besejrede ORK Beograd fra Jugoslavien med 11-7 over to kampe. Der var ingen dansk deltagelse i turneringen.

Resultater

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1962

Noter 

1961-62 (kvinder)
Håndbold i 1961
Håndbold i 1962
Kvindehåndbold
Souad Massi

Souad Massi (født den 23. august 1972) er en algierisk sanger.

Da Souad var en ung pige, hun var vild med musik og lærte solfege og guitar; Desuden lærte hun om forskellig verdensmusik såsom fado, flamenco osv.

Hun har lavet mange koncerter i Spanien, England og Frankrig. Hun synger på arabisk, på fransk, på spansk og på engelsk og på berbisk om forskellige temaer såsom nostalgi, kærlighed, venskab og lignende.

Diskografi 
 2001: Raoui
 2003: Deb
 2005: Mesk Elil
 2007: Live acoustique
 2010: Ô Houria
 2015: El Mutakallimun
 2019: Oumniya
 2022: Sequana

Noter 

 

Musikere fra Algeriet
Ingegerd Haraldsdatter

Ingegerd Haraldsdatter (1046 – 1120) var dronning af Danmark og Sverige. Hun var datter af Harald Hårderåde (1015–1066), konge af Norge, og Ellisif af Kijev, i Norge kaldt for Ellisiv Jaroslavna (1032–1070).

Ingegerd var gift med
 Oluf Hunger, konge af Danmark.
 Filip af Sverige, samkonge af Sverige.

Ingegerd er et gammelt navn, en sammensætning af Ing som kommer fra et oldtidsgudenavn med uklar identitet og af gerd som betyder ‘gård’ eller ‘beskyttelse’. Ingegerd blev døbt efter sin mormor, prinsesse Ingegerd Olofsdatter af Sverige (ca. 1001-1050), datter af Olof Eriksson, også kendt som Olof Skötkonung, som blev gift med Jaroslav 1. af Kijev.

Litteratur 
 Heiberg, Steffen: Danske dronninger i tusind år, p. 21, Forlaget Gyldendal, København 2004, .

Ikke-regerende dronninger af Danmark
Danskere i 1000-tallet
Danskere i 1100-tallet
Dronninger af Sverige
Niels Pedersen (maler)

Niels Pedersen er en dansk kunstmaler (født 9. november 1970), der fremstiller pop-artbilleder som en kombination af serigrafitryk og akrylmaling.

Niels Pedersen er fast tilknyttet Galleri V58 i Århus og har tidligere udstillet på Art Herning, Gallerihuset, Galerie Provence, Galleri Rødhusgaarden samt Kolding Kunstdage.

Eksterne henvisninger 
 

Malere fra Danmark
Brigitte Fontaine

Brigitte Fontaine (født den 24. juni 1939) er en fransk (protest)sanger, forfatter og skuespiller. Hun er datter af en skolelærer, og allerede som barn kunne hun lide at skrive sine egne tekster. Hendes stil er provokerende, hvilket hun er blevet kendt på i Frankrig, hvor hun ofte optræder på TV.

Diskografi 
 maman, j'ai peur : 1965
 Brigitte Fontaine...est folle : 1968
 comme á la radio : 1969
 Brigitte Fontaine 3
 je ne connais pas cet homme
 l'incendie
 le bonheur : 1975
 vous et nous : 1977
 les églantines sont peut-être formidables
 french corazon : 1988
 genre humain : 1995
 les palaces : 1997
 kékéland : 2001
 rue saint-Louis en l'île : 2004
 libido : 2006
 partir ou rester : 2007 
 prohibition : 2009
 l'un n'empêche pas l'autre : 2011

Teater 
 maman, j'ai peur : 1968
 acte 2 : 1980
 antonio : 1990

Eksterne henvisninger 

Sangere fra Frankrig
Søren Sørensen

Søren Sørensen kan henvise til blandt andre:

 Søren Sørensen (murermester) – dansk murermester og bygmester
 Søren Sørensen (landstingsmedlem) (1801-1892) – dansk skolemand og politiker, medlem af Landstinget
 Søren Sørensen (orientalist) (1848-1902) – dansk orientalist
 Søren Sørensen (folketingsmedlem) (1848-1923) – dansk politiker, medlem af Folketinget
 Søren Sørensen (officer) (1873-1933) – dansk officer og distriktskommisær i Belgisk Congo
 Søren Sørensen (agronom) (1879-1959) – dansk agronom og statskonsulent
 Søren Sørensen (maler) (1885-1937) – dansk maler (Søren Kristian Sørensen)
 Søren Sørensen (organist) (1920-2001) – dansk organist og musikhistoriker
 Søren Sørensen (forfatter) (født 1937) – dansk forfatter og billedkunstner
 Søren Sørensen (gymnast) (1897-1965) – dansk gymnast, som deltog i de Olympiske Lege 1920

Desuden:
 S.A. Sørensen (1840-1896) – dansk officer (Søren Anthon Sørensen)
 Søren Christian Sørensen (1843-1916) – dansk præst
 Søren Henrik Theodor Sørensen (1849-1929) – færøsk/dansk præst, aktiv i afholdssagen
 Søren Peter Lauritz Sørensen (1868-1939) – dansk kemiker
Theodor Sørensen

Theodor Sørensen kan henvise til flere personer:

 Theodor Sørensen (arkitekt) (1825-1867) – dansk arkitekt (fulde navn: Severin Theodor Emilius Sørensen)
 Theodor Sørensen (læge) (1839-1914) – dansk læge og socialstatistiker

Desuden:
 Ted Sorensen, amerikansk jurist og rådgiver for bl.a. John F. Kennedy
 Søren Henrik Theodor Sørensen (1849-1929) – dansk præst, aktiv i afholdssagen
Peter Petersen

Peter Petersen er navnet på flere personer:

 Peter Petersen (gartner) (1754-1826) – dansk slotsgartner og havearkitekt
 Peter Petersen (maler) (1794-1858) – dansk maler
 Peter Petersen (billedhugger) (1810-1892) – dansk medaljør og billedhugger
 Peter Petersen (grosserer) (1859-1932) – dansk grosserer og fabrikant
 Peter Petersen (gårdejer) (1865-1930) – dansk gårdejer og sognerådsformand i Dragør
 Peter Petersen (direktør) (1919-1981) – dansk direktør
 Peter Petersen (politiker) – dansk konservativ politiker
Desuden:
 Peter Nielsen Petersen (1846-1916) – dansk sognepræst
 Peter Petersen-Røj (1875-1959) – dansk domæneforpagter (ved dåben: Peter Petersen)
 P. Carl Petersen (1863-1945) – dansk grosserer (fulde navn: Peter Carl Ludvig Petersen)

Se også:
 Peder/Peter Pedersen
Gran Canaria Lufthavn

Gran Canaria Lufthavn (omtalt Las Palmas Airport), (spansk: Aeropuerto de Gran Canaria), (IATA: LPA, ICAO: GCLP) er en international lufthavn placeret på Gran Canaria i Spanien. I 2009 ekspederede den 9.155.665 passagerer og 101.557 flybevægelser, hvilket gør den til landets femte travleste.

Lufthavnen er placeret på den østlige del af Gran Canaria i området omkring Gando-bugten (Bahía de Gando), 19 km syd for centrum af Las Palmas og 25 km fra øens populære turistmål i syd. Området deles med det spanske luftvåben, der har en base, og landingsbanens længde på 3100 meter gjorde den til et alternativt landingssted for NASAs rumfærger da disse var operationelle.

Historie 
Lufthavnen åbnede 7. april 1930, efter kong Alfonso XIII havde underskrevet et dekret, der gjorde det muligt også at bruge det militære område ved Gando-bugten til civil lufttrafik. Det første fly til Madrid lettede i 1933, og i 1935 kom der fast rutetrafik til den spanske hovedstad. Siden er lufthavnen blevet den største adgangsvej til de Kanariske Øer.

Første passagerterminal blev bygget i perioden 1944-46, og kontroltårnet stod færdigt i 1966. Den nuværende terminal blev indviet i 1991 og er på 100.000 m2, har 76 check-in skranker, 11 jet bridges og 16 bagagetransportanlæg.

I dag er der rute- og charterflyvninger til Gran Canaria fra de fleste lande i Vesteuropa.

Militær brug 
Øst for landingsbanerne har det Spanske Luftvåben en base med navnet Base Aérea de Gando. Her er der 10 hangarer, hvor Wing'en Ala 46 altid har F-18 Hornet jagerfly stående i 24-timers beredskab til at forsvare luftrummet omkring de Kanariske Øer.

Referencer

Eksterne henvisninger 

 Gran Canaria Lufthavns officielle hjemmeside 

Lufthavne i Spanien
Lufthavn
Etableret i 1930
Christian Frederik Ernst Rantzau

Christian Frederik (Friedrich) Ernst Rantzau rigsgreve (von) Rantzau (5. juni 1747 i Blankenburg, Braunschweig – 11. februar 1806) var en tysk adelsmand i dansk hoftjeneste.

Rantzau var tysk rigsgreve af Rantzau-slægtens Schmoel-linje, søn af Anton Karl Wilhelm rigsgreve Rantzau (1704-1771). Han blev naturaliseret i Danmark. Han blev 1766 forst- og jagtjunker og i 1775 jægermester med ansvar for jagten i Københavns, Frederiksborg og Kronborg Amter, 1776 kammerherre og 1780 hvid ridder.

Han ejede Sandviggård i Hillerød. For at undgå nedrivning købte han i 1794 Eremitageslottet af staten . Men allerede i 1797 købte kongen imidlertid slottet tilbage.

I (14. juni 1776 i København) giftede han sig med Marie Margrethe Iselin (28. februar 1753 – 14. oktober 1814), datter af baron Reinhard Iselin. Han blev dog skilt fra hende og ægtede 21. oktober 1793 på Sandviggård Charlotte Wilhelmine von Huth (23. april 1772 i København – 3. januar 1819), der var datter af general Heinrich Wilhelm von Huth.

Kilder 
 Opslag i Reventlow Genealogical Database

Jægermestre fra Danmark
Grever fra Tyskland
Christian Frederik Ernst
Danskere i 1700-tallet
Godsejere fra Danmark
Riddere af Dannebrog (1671-1808)
Kammerherrer fra Danmark
Grevinde Danners Palæ

Grevinde Danners Palæ (eller Palæet i Skodsborg), Skodsborg Strandvej 113, udgør sammen med Villa Rex, Skodsborg Strandvej 123, nogle kongelige bygninger i Skodsborg i Nordsjælland. Stedet var oprindeligt et landsted kendt som Retraite.

Ved Skodsborg havde grev Louis Robert Hippolyte de Bréhan, comte de Plélo, der var fransk gesandt i København, 1728-34 nogle somre et landsted. Gehejmeråd Carl von Holstein ejede landstedet Retraite, der er det nuværende Skodsborg, indtil 1760, og senere ejedes det af overkammerjunker Volrad August von der Lühe, mægler Holten, broder til gehejmekonferensråd N.A. Holten og prins Ernst af Hessen-Philippsthal. På højden oven for Skodsborg har ligget en befæstning.

I 1850 havde kong Frederik VII giftet sig til venstre hånd med Louise Rasmussen, der samme dag blev ophøjet til lensgrevinde. Ægteskabet mellem kongen og en kvinde på nedeste trin i samfundets rangstige – endda født uden for ægteskab – vakte bestyrtelse blandt borgerskab og aristokrati. Især Grevinde Danner blev et yndet mål for chikane og bagtalelse, så ægteparret søgte ofte væk fra hovedstaden. I 1852 købte kong Frederik landstedet Skodsborg, som han samme år lod arkitekt Peter Kornerup forhøje med et etage. Desuden blev en støbejernsaltan påbygget. Indtil kongens død i 1863 opholdt det kongelige par sig her hver sommer. Kongen foretrak at bo i et telt i haven, mens Grevinde Danner boede i Palæet. På det højeste punkt på området blev der anlagt en kunstig grotte i parken.

Da kongen ofte var væk fra København, måtte statsråd, møder og tafler afholdes i Nordsjælland, bl.a. på Eremitageslottet. I 1858 lod regentparret derfor en villa opføre, Villa Rex, ved arkitekt J.H. Nebelong.

Efter Frederik VII's død forblev Skodsborg i Grevinde Danners besiddelse indtil hendes død i 1874.

I 1878 overtog grosserer Louis Meyer Villa Rex, som han lod ombygge og udvide til den nuværende form med et tårn fra 1880. Statsrådssalen – i dag kaldet Kongesalen – er blevet restaureret i overensstemmelse med gamle skitser med farver og indretning, og fremstår som oprindeligt.

Senere blev Villa Rex inddraget i Skodsborg Sanatorium, der blev åbnet 1898. Både Grevinde Danners Palæ, Grotten og Villa Rex er omfattet af bygningsfredning fra henholdsvis 1950 og 1994.

Grevinde Danner Palæet er i dag en del af Skodsborg Spa Hotel, og udlejes til kontorbrug.

Kilder 
 Grevinde Danners Palæ – Sagsbeskrivelse hos Kulturarvsstyrelsen
 Villa Rex – Sagsbeskrivelse hos Kulturarvsstyrelsen
 Omtale hos Skodsborg Kurhotel & Spa

Fredede slotte og herregårde i Danmark
Slotte i Danmark
Bygninger, konstruktioner og anlæg i Rudersdal Kommune
Skodsborg
Strandvejen
Peder Pedersen (1822-1911)

Peder Pedersen (29. april 1822 i Oppe Sundby – 25. august 1911 i Neder Dråby) var en dansk politiker.

Pedersen, der var en søn af gårdejer Peder Olsen og Birthe Cathrine Pedersdatter, blev født i Oppesundby. Han valgtes, efter først i et par år at have beklædt stillingen som formand for Sigerslev-Græse Kommunes sogneråd, ind i Folketinget som repræsentant for Frederikssundkredsen i 1861 og føjede i årene 1864-66 hertil mandatet som medlem af Rigsrådets Folketing. Pedersen var valgt som mådeholden Venstremand og var iblandt de medlemmer af Venstre, der i Oktoberforenings-perioden samvirkede med godsejerne og forberedte den reviderede Grundlovs gennemførelse. Ved valgene i juni 1866 var han imidlertid blandt dem, der bukkede under, og først nogle måneder senere sendte Hillerødkredsen ham til Folketinget, hvor han sad, indtil han i 1873 frivillig afgav sin valgkreds til Lars Dinesen. Pedersen søgte og opnåede derimod valg i den omtvistede Frederikssundskreds. Denne repræsenterede han indtil 1876, da han ikke søgte genvalg. I 1878 valgtes han derimod ind i Landstinget, hvor han beholdt sæde indtil 1898.

Under forfatningskampen tog Pedersen afstand fra Venstres krav på Folketingets overherredømme, hørte en tid til Folketingets Mellemparti og fulgte i kampens løb dettes fleste medlemmer ind i Højre, til hvis betydeligste støtter i Frederiksborg Amt han i en årrække hørte. I Folketinget tog han virksom del i rigsdagsgerningen og bidrog bl.a. væsentlig til Frederikssundsbanens gennemførelse under adskillig modstand. I Landstinget indtog han en mere tilbagetrukken holdning. Fra 1895 var han medlem af Rigsretten. Hans politiske optræden var altid præget af et ædrueligt, praktisk syn og af personlig tilforladelighed.

1892 blev han Ridder af Dannebrog og modtog også Fortjenstmedaljen.

Pedersen, der i 1843 ægtede gårdejer af Sigerslevvester Jens Andersens datter Birthe, ejede 1843-83 en gård i Sigerslevvester og var fra 1877 landvæsenskommissær. Han er begravet i Frederikssund.

Kilder 
 M.P. Friis, "Pedersen, Peder", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Riddere af Dannebrog
Landmænd fra Danmark
Modtagere af Fortjenstmedaljen
Folketingsmedlemmer i 1860'erne
Folketingsmedlemmer i 1870'erne
Landstingsmedlemmer i 1870'erne
Landstingsmedlemmer i 1880'erne
Landstingsmedlemmer i 1890'erne
Tidligere folketingsmedlemmer fra Venstre
Landstingsmedlemmer fra Højre (1881-1915)
Politikere fra Mellempartiet
Medlemmer af Rigsrådet (1855-1866)
Kommunalbestyrelsesmedlemmer fra Venstre
Personer i Dansk Biografisk Leksikon
Medlemmer af Rigsretten
Peter Pedersen

Peter Pedersen (27. november 1806 i København – 23. september 1861) var en dansk astronom og politiker.

Pedersen var søn af koffardikapitajn Peder Kromoes Pedersen (død 1849) og Anne Cathrine, født Skade, dimitteredes 1823 fra Københavns Borgerdydskole og tog i 1828 teologisk embedseksamen. 1829 blev han assistent og 1832 observator ved Observatoriet i København, og 1835 tog han magistergraden med en afhandling De longitudine speculæ Havniensis. Efter i 1839-40 at have foretaget en videnskabelig udenlandsrejse blev han 1841 medlem af komiteen til bedømmelse af Livrenteselskaber og 1842 medlem af direktionen for Livrente- og Forsørgelsesanstalten samt Livsforsikringsanstalten. Samme år optoges han i Videnskabernes Selskab, blev 1843 medlem af sammes meteorologiske komité, 1844 bestyrer af dets magnetiske observatorium og 1851 dets kasserer. 1846 entledigedes han som observator og udnævntes til titulær professor.

Han var 1840-58 meddirektør for de Massmannske Søndagsskoler, 1844-54 formand for Athenæum og indtil 1857 medbestyrer af Det Kongelige Teaters enkekasse. 1848 valgtes han til rigsdagsmand i København, deltog i Den grundlovgivende Rigsforsamling og derefter som folketingsmand i de 3 første rigsdagssamlinger. 1861 entledigedes han fra sin stilling i Livrenteanstalten og døde 23. september samme år. Han var gift med Tadea Richardine, født Brasch, datter af urmager T.R. Brasch.

Pedersen er forfatter til Tycho Brahes Liv (1838) og til Almenfattelig Vejrlære (1854) og har beregnet almanakken for 1857. Hans astronomiske iagttagelser findes i Astronomische Nachrichten XII-XV og XXII. I Videnskabernes Selskabs Skrifter, 5. række, naturvdskbl. og math. Afd. III findes hans Skildring af Danmarks Fugtighedsforhold, og talrige meteorologiske meddelelser fra ham findes i Selskabets oversigter, i Havetidende og andensteds.

Kilder 
 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 

Astronomer fra Danmark
Titulære professorer fra Danmark
Faglitterære forfattere fra Danmark
Dansksprogede forfattere fra Danmark
Folketingsmedlemmer i 1840'erne
Folketingsmedlemmer i 1850'erne
Medlemmer af Den Grundlovgivende Rigsforsamling
Medlemmer af Videnskabernes Selskab
Personer fra København
Artikler fra 1. udgave af Dansk biografisk leksikon
One More Time

One More Time er en Pop-gruppe fra Sverige. De deltog ved Eurovision Song Contest 1996 med sangen Den vilda.

Diskografi 
 Highland (1992)
 One more time (1994)
 Den vilda (1996)

Musikgrupper fra Sverige
Deltagere ved Eurovision Song Contest 1996
Sveriges Eurovision Song Contest-deltagere
Charles & Eddie

Charles & Eddie var en Soul-duo fra USA. 1990-1995

Diskografi 
 Duophonic (1992)
 Charles & eddie – n.Y.C. 11 Versions (1992)
 Chocolate milk (1995)
 Chocolate milk(6 song sampler) (1995)

Musikgrupper fra USA
Ahnighito

Ahnighito, Teltet eller Cape Yorkmeteoritten er en af de største meteoritter, der er fundet. På ca. 31 ton er det den største rest af et nedslag af en jernmeteoroid for omkring 10.000 år siden på Kap York i det nordvestlige Grønland. Meteoritten blev solgt til American Museum of Natural History i New York af polarforskeren Robert E. Peary for 40.000 dollars.

Ved Kap York er der fundet otte større meteoritter, der stammer fra den samme meteoroid, hvis vægt anslås til 58 ton, se Cape York-meteoritterne. Den næststørste del af meteoroiden er Agpalilik, en meteorit på 20 ton, blev fundet af den danske grønlandsforsker Vagn Fabritius Buchwald i 1963, og den kan ses på Geologisk Museum i København.

I 2018 blev opdagelsen af et 31 km nedslagskrater, Hiawatha-krateret offentliggjort. Det er et krater efter en jernmeteor, der er anslået til 12 milliarder ton, og Ahnighito og Agpalilik kan være brudstykker af denne meteor.

Referencer 

Meteoritter
Avannaata Kommune
Undercover (musikgruppe)

Undercover er en Dance-gruppe fra Storbritannien.

Diskografi 
 Check out the groove (1992)

Musikgrupper fra Storbritannien
Vaya Con Dios

Vaya Con Dios er en Pop-gruppe fra Belgien.

Diskografi 
Vaya con dios (1988)
Night owls (1990)
Time flies (1992)
Roots and wings (1995)
The promise (2004)

Musikgrupper fra Belgien
Musikgrupper fra 1986
West End (musikgruppe)

West End er en House/Pop-gruppe fra Storbritannien.

Eksterne henvisninger 
 

Musikgrupper fra Storbritannien
José Emilio Amavisca

José Emilio Amavisca (født 19. juni 1971 i Laredo) er en pensioneret spansk fodboldspiller, der spillede som enten kantspiller eller alternativt angriber. Han var på klubplan tilknyttet blandt andet Real Valladolid, Real Madrid og RCD Espanyol.
 
Med Real Madrid vandt Amavisca to gange, i 1995 og 1997, det spanske mesterskab, ligesom han i 1998 var med til at føre holdet til triumf i Champions League og Intercontinental Cup. I 2002 vandt han med Deportivo La Coruña pokalturneringen Copa del Rey.

Landshold 
Amavisca nåede gennem sin karriere at spille 15 kampe og score ét mål for Spaniens landshold, som han debuterede for den 7. september 1994 i en EM-kvalifikationskamp mod Cypern. Han repræsenterede sit land ved EM i 1996. 

Han var med en på det spanske U/23-landshold ved OL 1992 på hjemmebane i Barcelona. Spanierne vandt alle kampe i indledende pulje og derpå kvartfinalen 1-0 over , fulgt af sejr i semifinalen 2-0 over , inden de sikrede sig det olympiske mesterskab med en finalesejr på 3-2 over . Amavisca spillede fire af kampene.

Titler 
La Liga
 1995 og 1997 med Real Madrid C.F.

Champions League
 1998 med Real Madrid C.F.

Intercontinental Cup
 1998 med Real Madrid C.F.

Copa del Rey
 2002 med Deportivo La Coruña

Supercopa de España
 1994 og 1996 med Real Madrid C.F.
 2002 med Deportivo La Coruña

OL
 1992 med Spanien

Referencer

Eksterne henvisninger 

Fodboldspillere fra Spanien
Fodboldspillere fra Real Valladolid
Fodboldspillere fra Real Madrid CF
Fodboldspillere fra Racing Santander
Fodboldspillere fra Deportivo La Coruña
Fodboldspillere fra RCD Espanyol
Deltagere for Spanien ved sommer-OL 1992
Olympiske mestre fra Spanien
Deltagere ved det europæiske mesterskab i fodbold 1996
Mesterholdenes Europa Cup i håndbold 1962-63 (kvinder)

Mesterholdenes Europa Cup i håndbold 1962-63 for kvinder var den tredje udgave af Mesterholdenes Europa Cup i håndbold for kvinder. Turneringen havde deltagelse af 13 klubhold, der var blevet nationale mestre sæsonen forinden, samt de forsvarende mestre fra TJ Spartak Praha Sokolovo. Turneringen blev afviklet som en cupturnering, hvor alle opgørene til og med semifinalerne blev afviklet over to kampe, hvor holdene mødtes både ude og hjemme. Finalen blev afviklet som én kamp på neutral bane.

Turneringen blev vundet af Trud Moskva fra Sovjetunionen, som i finalen i Prag besejrede Frederiksberg IF fra Danmark med 11-8. Der havde ikke tidligere været sovjetiske eller danske hold i turneringens finale.

Resultater

Ottendedelsfinaler

Kvartfinaler

Semifinaler

Finale 

Finalen blev spillet i Prag

Kilder / eksterne henvisninger 
 World Handball Archive – Women Handball European Champions Cup 1963

Noter 

1962-63 (kvinder)
Håndbold i 1962
Håndbold i 1963
Kvindehåndbold
Massiv gengældelse

Massiv gengældelse (engelsk: massive retaliation) var en miltærstrategi, hvor USA forbeholdt sig retten til anvendelse af atomvåben i tilfælde af et sovjetisk angreb på "en fri stat". Udtrykket blev lanceret af udenrigsminister John Foster Dulles i 1954, og strategien var officielt Dwight D. Eisenhowers – administrationens politiske svar på terrorbalancen. Under John F. Kennedy ændrede USA strategi, bl.a. på baggrund af den sovjetiske atomvåbenslagkraft. Den nye strategi var allerede formuleret i 1950 af Paul Nitze og blev betegnet fleksibelt gensvar (engelsk: flexible response).

Den kolde krig
Politiske doktriner
Rob'n'Raz

Rob'n'Raz var en svensk musik duo bestående af Robert Wåtz og Rasmus Lindwall. Efter nogle år som DJ, besluttede de i 1980'erne for at begynde at spille og komponere sammen. De arbejdede med produktionen, remixing og scratching.

Singler

Referencer

Eksterne henvisninger 
 
 Official homepage

Musikgrupper fra Sverige
The Champs

The Champs er en instrumental rock-gruppe fra USA.

Diskografi 
 Go champs go (1958)
 Everybody's rockin' (1958)

Eksterne henvisninger 
 

Musikgrupper fra USA
Fleksibelt gensvar

Fleksibelt gensvar (en:flexible response) var en miltærstrategi, formuleret i 1950 af Paul Nitze, som var hovedmanden bag NSC-68, en tophemmelig gennemgang af USA's sikkerhedspolitik. Strategien forudsatte, at USA skulle reagere på en sovjetisk agression, uanset hvor i verden, den fandt sted, uden at optrappe konflikten, men også uden at trække sig ud af den, før den var løst. Strategien forudsatte også anvendelsen af hemmelige operationer og var dermed medvirkende til at styrke CIAs magtbeføjelser.

John F. Kennedys reaktion på Cubakrisen og Lyndon B. Johnsons strategi i Vietnamkrigen byggede på fleksibelt gensvar. En af konsekvenserne var en voldsom stigning i udgifterne til militæret, en anden var optrapningen af Vietnamkrigen efter Johnsons valgsejr i 1964. 

Det fleksible gensvar flyttede i nogen grad fokus fra den direkte konflikt mellem stormagterne, men indebar samtidig en optrapning af regionale konflikter, især i Vietnam, men også i Sydamerika

Noter

Litteratur 
 Gaddis, John Lewis (2005): Den Kolde Krig, Gyldendal
 Johnson, Loch K. (1989): America's Secret Power:The CIA in Democratic Society, New York, Oxford University Press.

Den kolde krig
Politiske doktriner
Labrinth

Timothy McKenzie, bedre kendt som Labrinth er en musiker fra Storbritannien.

Musikere fra Storbritannien